கேள்வி: அவள் அப்படித்தான் பற்றி நீங்கள் என்ன அறிந்துள்ளீர்கள்?
பதில்: அவள் அப்படித்தான் 1978 ஆம் ஆண்டு சி. ருத்ரைய்யா இயக்கத்தில் வெளிவந்த ஒரு தமிழ்த் திரைப்படமாகும். இப்படத்தில் கமல்ஹாசன், இரசினிகாந்து, சிறீபிரியா மற்றும் சிவச்சந்திரன் ஆகியோர் நடித்திருந்தனர். தமிழில் வெளியான கடைசிக் கருப்பு வெள்ளைப் படங்களில் இது ஒன்றாகும். வணிக ரீதியாகத் தோல்வி அடையினும், இது விமர்சகர்கள், திரையுலகக் கலைஞர்கள் மற்றும் இணைத் திரைப்படத்தில் ஆர்வமுற்ற ரசிகர்கள் ஆகியோரிடையே பெரும் பாராட்டுகளைப் பெற்றது. இத்திரைப்படம் தமிழக அரசு திரைப்பட விருதுகள் 1978 ஆண்டில் சிறந்த திரைப்படத்திற்கான இரண்டாம் பரிசு வாங்கியது. சிறந்த ஒளிப்பதிவாளர் விருதினையும் நல்லுசாமி மற்றும் ஞானசேகரன் வாங்கினார்கள். நடிகை சிறீபிரியா சிறப்பு பரிசும் தமிழக அரசிடமிருந்து வாங்கினார்.
கேள்வி: அவள் அப்படித்தான் - கதைக் குறிப்பு பற்றி நீங்கள் என்ன அறிந்துள்ளீர்கள்?
பதில்: ஆவணப்படங்களை இயக்குவதில் ஆர்வம் கொண்ட அருண் (கமலஹாசன்) என்னும் இளைஞன், விளம்பர நிறுவனம் நடத்துகிற தனது நண்பன் (ரஜினிகாந்த்) அலுவலகத்தில் பணியாற்றும் மஞ்சு (ஸ்ரீபிரியா) என்னும் பெண்ணைச் சந்திக்கிறான். உலகில் பெண்களின் இருப்பைப் பற்றியதான, "முழு வானில் பாதி' என்று தான் பெயரிட்ட அந்த ஆவணப்படத்திற்கு உதவியாகப் பணி புரியுமாறு வேண்டுகையில், மஞ்சு தயக்கத்துடன் சம்மதிக்கிறாள். இருவருக்கும் இடையிலான சந்திப்புகளில் அருண் மெள்ள மெள்ள, துவக்கத்தில் ஆணவம் மிக்கவளாகத் தோற்றமளிக்கும் மஞ்சு, வாழ்க்கையில் தனக்கு நிகழ்ந்த தொடர் தோல்விகளின் காரணமாக, வாழ்க்கையின் மீதும், மனிதர்களின் மீதும் நம்பிக்கையற்றுப் போயிருப்பதை உணர்கிறான். அவளுக்கு நம்பிக்கை அளித்து தானே மணக்க விரும்பும் அருணின் முயற்சி தோல்வியடையவும், அவன் தனது தந்தை தனக்காகப் பார்த்த பெண்ணை மணந்து கொள்கிறான். அச்சமயமே அவன் மீது தனக்குள்ள காதலை உணரும் மஞ்சு, "''மீண்டும் ஒரு முறை இறக்கிறாள். இருப்பினும் அவள் மீண்டும் பிறப்பாள். அவள் அப்படித்தான்''."
கேள்வி: அவள் அப்படித்தான் - நடிகர்கள் பற்றி விளக்கவும்.
பதில்: * கமல்ஹாசன் - அருண் * இரசினிகாந்து - தியாகு * சிறீபிரியா - மஞ்சு * சிவசந்திரன் - மனோ * சரிதா - அருணின் மனைவி
கேள்வி: அவள் அப்படித்தான் - படத்தின் சிறப்பம்சங்கள் பற்றி விளக்கவும்.
பதில்: மஞ்சு என்னும் ஒற்றைக் கதாபாத்திரத்தை மையமாகக் கொண்டு, செயற்கையான திருப்பங்கள் ஏதுமின்றி இயல்பாக அமைந்திருந்த திரைக்கதையும், அக்கதாபாத்திரத்தை ஏற்று நடித்திருந்த ஸ்ரீபிரியாவின் நடிப்பும் குறிப்பான சிறப்புகள். கதாநாயகர்களாக நிலைபெற்று இருப்பினும், கமல்ஹாசன் மற்றும் ரஜினிகாந்த் ஆகிய இருவருமே படத்தின் மற்றும் தங்களது பாத்திரத்தின் தன்மையை உணர்ந்து, எந்த ஒரு நிலையிலும் தங்களது ஆதிக்கம் வெளிப்படாதவாறு இயக்குனரின் நடிகர்களாக, தமது பங்கீட்டை வழங்கியிருந்தனர். தனது கடந்த கால ஏமாற்றம் ஒன்றை விவரிக்கையில் ஆவேசம் (hysteria) மிகுந்து வெளிப்படும் காட்சியில் ஸ்ரீபிரியாவின் நடிப்பாற்றலும், அக்காட்சியமைப்பினைத் தாங்கும் வண்ணம் கமல்ஹாசனின் இயல்பான நடிப்பும் பாராட்டைப் பெற்றன.
கேள்வி: அவள் அப்படித்தான் - பாடல்கள் பற்றி தகவல் சொல்.
பதில்: இளையராஜா அவர்கள் இப்படத்தில் பாடல் இசை இயற்றியுள்ளார். கங்கை அமரன் மற்றும் கண்ணதாசன் பாடல் வரிகள் எழுதியுள்ளார். கமல்ஹாசன், கே. ஜே. யேசுதாஸ் மற்றும் எஸ். ஜானகி ஆகியோர் பாடல்களை பாடியுள்ளனர். முதன்மையாக பியானோ இசையில் உருவாக்கப்பட்டு கே. ஜே. யேசுதாஸ் பாடிய "உறவுகள் தொடர்கதை" என்னும் பாடல் பிரபலம். எஸ்.ஜானகி "வாழ்க்கை ஓடம் செல்ல" (காமவர்த்தனி என்னும் ராகத்தின் அடிப்படையில்) எனும் பாடலைப் பாடியிருந்தார். கமல்ஹாசன் தனது சொந்தக் குரலில் "பன்னீர் புஷ்பங்களே" (ரேவதி (இராகம்) இராக அடிப்படையில்) எனும் பாடலைப் பாடியிருந்தார். {| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCF" align="centre" | எண். || பாடல் || பாடகர்கள் ||பாடலாசிரியர் ||நீளம் (நி:வி) |- | 1 || உறவுகள் தொடர்கதை ... || கே. ஜே. யேசுதாஸ்|| கங்கை அமரன் || 4:13 |- | 2 || பன்னீர் புஸ்பங்களே ... || கமல்ஹாசன் || கங்கை அமரன் || 3:09 |- | 3 || வாழ்க்கை ஓடம் ... || எஸ். ஜானகி || கண்ணதாசன் || 3:21 |- |}
கேள்வி: அவள் அப்படித்தான் - விருதுகள் பற்றி தகவல் சொல்.
பதில்: * 1978 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - இரண்டாவது இடம்